b'\n_START_ARTICLE_\nBrkini\n_START_PARAGRAPH_\nBrkini je pokrajina, ki se nahaja v jugozahodni Sloveniji, na vzhodu mejijo na dolino reke Pivke in Sne\xc5\xbenik, na jugu na \xc4\x8ci\xc4\x8darijo. Brkini se delijo na tri dele: zahodne, osrednje in vzhodne.\n_START_SECTION_\nPovr\xc5\xa1ina\n_START_PARAGRAPH_\nMed vsemi pokrajinami sredozemskega sveta so Brkini z dolino Reke \xc5\xa1e najmanj primorski. Prevladuje fli\xc5\xa1no povr\xc5\xa1je, ujeto med visoki planoti Sne\xc5\xbenik in \xc4\x8ci\xc4\x8darija. Na severu Brkinov je dolina, ki spremlja tok 50 km dolge reke Reke. _NEWLINE_Sestavljajo jo: Podgora, Ilirskobistri\xc5\xa1ka kotlina, debrski del doline in Vremska dolina. Ravnina ob reki je precej mokrotna in skoraj neposeljena. Na severnem obrobju se je ob pomembni prometni poti Kvarnerju razvilo mesto Ilirska Bistrica._NEWLINE_Osrednji in zahodni, najvi\xc5\xa1ji del Brkinov sta hribovita, V del pa zaradi manj\xc5\xa1ih vi\xc5\xa1inskih razlik bolj spominjajo na gri\xc4\x8devje. Najvi\xc5\xa1ja to\xc4\x8dka pokrajine je vrh Kozlek visok 997 m.\n_START_SECTION_\nPovodje\n_START_PARAGRAPH_\nGlavna vodna \xc5\xbeila je reka Reka. Reka izvira v gozdu nad Podgoro. Reka ima najve\xc4\x8dji letni pretok od meseca novembra do januarja., najmanj\xc5\xa1i pa avgusta.\n_START_SECTION_\nPodnebje\n_START_PARAGRAPH_\nLega vpliva na lego pokrajine na prehodu med primorsko in celinsko Slovenijo. Prehodnost podnebja se ka\xc5\xbee v temperaturnih razmerah in zna\xc4\x8dilnih vetrovih. S celine piha burja, z morske strani pa toplej\xc5\xa1i vetrovi. Prevladujeta sredozemsko in celinsko podnebje. Srednja letna temperatura je 9 \xc2\xb0C, letna koli\xc4\x8dina padavin pa je 1522 mm.\n_START_SECTION_\nPrebivalstvo\n_START_PARAGRAPH_\nZna\xc4\x8dilna je rast Ilirske Bistrice zaradi razvoja industrije in bolj\xc5\xa1ega prometa. \xc5\xa0tevilo ljudi je doseglo visoko \xc5\xa1tevilo prebivalcev leta 1910, nato pa se je \xc5\xa1tevilo do druge svetovne vojne zmanj\xc5\xa1alo za pribli\xc5\xbeno 2000 ljudi. Pri gradnji naselij so v preteklosti upo\xc5\xa1tevali ohranjanje kakovostnih zemlji\xc5\xa1\xc4\x8d in varnost pred poplavami. Prevladujejo podolgovate, raztegnjene vasi. V novej\xc5\xa1em \xc4\x8dasu mnoge hi\xc5\xa1e propadajo, nekatere pa spreminjajo v po\xc4\x8ditni\xc5\xa1ke hi\xc5\xa1e. Ve\xc4\x8dina hi\xc5\xa1 je zgrajenih iz fli\xc5\xa1a. Prevladujejo enonadstropne stavbe, kjer sta pod isto streho stanovanjski del in hlev za \xc5\xbeivino.'